CELEX: 32019R1190
Language: bg
Date: 2019-07-11 00:00:00
Title: Регламент за изпълнение (ЕС) 2019/1190 на Комисията от 11 юли 2019 година за изменение на Регламент за изпълнение (ЕС) № 185/2013 по отношение на приспадания от риболовни квоти, отпуснати на Испания за 2019 г.

12.7.2019   
               
               
                  BG
               
               
                  Официален вестник на Европейския съюз
               
               
                  L 187/30
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1190 НА КОМИСИЯТА
         от 11 юли 2019 година
         за изменение на Регламент за изпълнение (ЕС) № 185/2013 по отношение на приспадания от риболовни квоти, отпуснати на Испания за 2019 г.
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 105, параграф 4 от него,
         като има предвид, че:
         
                     (1)
                  
                  
                     През 2013 г. Комисията прие Регламент за изпълнение (ЕС) № 185/2013 (2) за приспадане на прекомерния риболов в рамките на определена квота за скумрия през 2009 г. от някои риболовни квоти, отпуснати на Испания за 2013 г. и за следващите години. В този регламент се предвиждат приспадания от квотата за скумрия в участък 8c и подзони 9 и 10 на ICES, както и във водите на Съюза от CECAF 34.1.1, и от квотата за хамсия в подзона 8 на ICES.
                  
               
                     (2)
                  
                  
                     Крайбрежният флот на Испания, който е до голяма степен зависим от запасите от скумрия, вече се характеризира с много ниска рентабилност. Наред с това квотата за 2019 г. е с 20 % по-малка от квотата за 2018 г., като приспаданeто във връзка с квотата за скумрия ще се прилага до 2023 г. Ако се позволи намаляване на приспаданото количество за скумрията само през 2019 г., риболовния натиск върху запаса няма да надвиши нивата, разрешени в Регламент (ЕС) 2019/124 на Съвета (3). С цел да се избегнат социално-икономическите последици за съответния риболовен сектор и свързаната с него преработвателна промишленост, приспаднатите количества за която и да е година не следва да превишават 33 % от годишната квота за скумрия. Когато количеството, което трябва да бъде приспаднато, превишава 33 % от годишната квота за скумрия, Регламент за изпълнение (ЕС) № 185/2013 следва да се измени, така че да се намали годишното количество, което трябва да бъде приспаднато, като периодът за приспадане съответно се удължи.
                  
               
                     (3)
                  
                  
                     Квотата на Испания за 2019 г. за улов на скумрия в участък 8c и подзони 9 и 10 на ICES, както и във водите на Съюза от CECAF 34.1.1, е определена на 24 597 тона, а приспаданията, предвидени в Регламент за изпълнение (ЕС) № 185/2013 за същата година — на 9 240 тона, т.е. 38 % от квотата на тази държава. Съответно количествата, които трябва да бъдат приспаднати през 2019 г., следва да се намалят така, че да представляват 33 % от квотата, като разликата се прибави към количествата, които трябва да бъдат приспаднати през 2023 г.
                  
               
                     (4)
                  
                  
                     Испания поиска приспадането от квотата за скумрия за 2019 г. да бъде намалено от първоначално определените 5 544 тона на 4 421 тона. Тъй като разликата представлява 0,1 % от ОДУ, биологичното въздействие върху запасите ще бъде минимално, но въпреки това ще е от значение за дребномащабния риболов. Приспадането от същата квота, предвидено за 2023 г., ще бъде увеличено на 1 392 тона вместо първоначално определените 269 тона. Първоначалното съотношение на приспаданията от квотите за скумрия и хамсия ще варира ежегодно, но нивото му ще бъде запазено през целия период 2019—2023 г. Количествата, които трябва да бъдат приспаднати през 2023 г., ще останат под количествата на годишното приспадане, определени за периода 2016—2022 г.
                  
               
                     (5)
                  
                  
                     Промените в количествата, приспаднати от квотите за скумрия и хамсия през 2019 г., ще продължат да гарантират, че възможностите за риболов за 2019 г. по отношение на посочените видове няма да бъдат надвишени. Тези промени ще са в съответствие с целите на общата политика в областта на рибарството.
                  
               
                     (6)
                  
                  
                     Поради това Регламент за изпълнение (ЕС) № 185/2013 следва да бъде съответно изменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Комитета по рибарство и аквакултури,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) № 185/2013 се заменя с текста в приложението към настоящия регламент.
         
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 11 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 343, 22.12.2009 г., стр. 1
         
         
            (2)  Регламент за изпълнение (ЕС) № 185/2013 на Комисията от 5 март 2013 г. за приспадане на прекомерния риболов в рамките на определена квота за скумрия през 2009 г. от някои риболовни квоти, отпуснати на Испания за 2013 г. и за следващите години (ОВ L 62, 6.3.2013 г., стр. 1).
         
            (3)  Регламент (EС) 2019/124 на Съвета от 30 януари 2019 година за определяне за 2019 година на възможностите за риболов на определени рибни запаси и групи от рибни запаси, приложими във водите на Съюза, както и за риболовните кораби на Съюза в някои води извън Съюза (ОВ L 29, 31.1.2019 г., стр. 1).
      
      
         
            ПРИЛОЖЕНИЕ
            
                        Запас
                     
                     
                        Първоначална квота 2009 г.
                     
                     
                        Адаптирана квота 2009 г.
                     
                     
                        Установен улов 2009 г.
                     
                     
                        Разлика между квотата и улова (прекомерен улов)
                     
                     
                        Приспадане 2013 г.
                     
                     
                        Приспадане 2014 г.
                     
                     
                        Приспадане 2015 г.
                     
                     
                        Приспадане 2016 г.
                     
                     
                        Приспадане 2017 г.
                     
                     
                        Приспадане 2018 г.
                     
                     
                        Приспадане 2019 г.
                     
                     
                        Приспадане 2020 г.
                     
                     
                        Приспадане 2021 г.
                     
                     
                        Приспадане 2022 г.
                     
                     
                        Приспадане 2023 г.
                     
                  
                        MAC8C
                        3411
                     
                     
                        29 529 
                     
                     
                        25 525 
                     
                     
                        90 954 
                     
                     
                        – 65 429 
                     
                     
                        100
                     
                     
                        100
                     
                     
                        100
                     
                     
                        5 544 
                     
                     
                        6 283 
                     
                     
                        4 805 
                     
                     
                        4 421 
                     
                     
                        5 544 
                     
                     
                        5 544 
                     
                     
                        5 544 
                     
                     
                        1 392 
                     
                  
                        ANE08 (1)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        3 696 
                     
                     
                        4 539 
                     
                     
                        2 853 
                     
                     
                        3 696 
                     
                     
                        3 696 
                     
                     
                        3 696 
                     
                     
                        3 696 
                     
                     
                        180
                     
                  
               (1)  По отношение на хамсията годината следва да се разбира като риболовния сезон, започващ през въпросната година.